Cetățenii acestei țări au nevoie de o viziune optimistă de evoluție, de mobilizare energică pentru programe de dezvoltare durabilă, de exemple convingătoare și repetate, de succese economice și sociale, de modele de etică socială și valori culturale, de prestigiu extern clădit pe performanțe și avantaje competitive.  Avem două oportunități în energie: dependența redusă de importurile de energie primară și posibilitatea integrării rapide de noi tehnologii în acest sector.